Felvidék.ma

Ifjúsági csereprogram (KA152-YOU)
2022-01-27 - 2022-10-04
A pályázattípus különböző országokból érkező 13-30 év közötti fiatalok csoportjainak teremt lehetőséget a találkozásra és az egymástól való tanulásra egy adott tematika mentén (5-21 napig).
Az Európai Unió Ifjúsági Stratégiája adja meg a keretét az európai együttműködéseknek az ifjúság területen a 2019-2027-es időszakra. Három kulcstémája: kapcsolódás, elköteleződés, képessé tétel. A „kapcsolódás” a tapasztalatok, élmények megosztásáról, a szolidaritás megéléséről szól és elsősorban a mobilitási projekteken keresztül valósítható meg. Az „elköteleződés” főképp a fiatalok kulturális, gazdasági és közéletbe való bekapcsolódását jelenti. A „képessé tétel” pedig a fiatalok olyan eszközökkel való felruházása, melyekkel lehetőségük lesz megosztani nézeteiket, véleményüket a róluk szóló kérdésekben, és ez által változást elérni.
A programban részt vevő országok
A következő kedvezményezett országok teljes mértékben részt vehetnek az Erasmus+ program valamennyi pályázati kategóriában:

az Európai Unió tagállamai,
az EFTA/EGT-tagországok: Izland, Liechtenstein és Norvégia,
az EU-tagjelölt országok: Törökország, Észak-Macedón, Szerbia

A projektekben részt vevők köre
13-30 év közötti fiatalok a részt vevő szervezetek országaiból.
A projektekben részt vevő szervezetek lehetnek:

non-profit szervezetek; egyesületek; NGO-k; európai ifjúsági szervezetek; állami szerv helyi, regionális és nemzeti szinten; társadalmi vállalkozások; CSR tevékenységet folytató forprofit szervezetek
fiatalok informális csoportjai a program- vagy partnerországokból.

Támogatható tevékenységek
Az ifjúsági csereprogramok legalább két különböző európai uniós és azzal határos programországból származó 13-30 év közötti fiatalok csoportjainak teremtenek lehetőséget a találkozásra és az egymástól való tanulásra egy adott tematika mentén (5-21 napig). A résztvevők – csoportvezetők támogatásával – ennek során közösen hajtanak végre olyan (műhelyfoglalkozásokból, gyakorlatokból, vitákból, szerepjátékokból, szimulációkból, szabadtéri tevékenységekből stb.) álló programot, amelyet az ifjúsági csere előtt közösen terveztek meg és készítettek elő.
A pályázatok beadásának határideje
2022. február 23. déli 12:00óra (brüsszeli idő szerint)
2022. október 4. déli 12:00 óra(brüsszeli idő szerint)
További információ az alábbi linken található.

Az egészség megőrzése egy életen át
2022-03-01 08:00 - 2023-06-30 17:00 (Europe/Bratislava) | Dunaszerdahely

Fotópályázati felhívás
2022-08-04 - 2022-09-16
Idén ősszel lesz 30 éve, hogy Somorjától Nagymarosig élőláncot alkotva tiltakoztunk a bősi vízierőmű megépülése és a Duna elterelése ellen.

Reményeink szerint, lapulnak még otthon olyan soha nem látott felvételek, melyek megörökítik ezeket a történelmi pillanatokat.

A beérkezett képanyagból ősszel vándorkiállítást szervezünk, mellyel célunk a Duna eltereléséből fakadó környezeti és társadalmi következmények bemutatása.

Ha az Ön családja birtokában is vannak ilyen felvételek, Kérem küldjék el nekünk a
csallokoz.naturpark@gmail.com e-mail címre, 2022. szeptember 16-ig!

Hunyadi János részképzős ösztöndíj 2022/2023
2022-08-22 - 2022-09-18
A Kulturális és Innovációs Minisztérium az Eötvös Loránd Tudományegyetemmel közösen pályázatot hirdet Hunyadi János ösztöndíjas teljes szemeszteres részképzésre, valamint részképzős tanulmányútra a magyarországi felsőoktatási intézmények nappali munkarendű képzésén a 2022/2023-as tanév őszi szemeszterében.
Pályázhat minden olyan szlovák állampolgárságú, a szomszédos államokban élő magyarokról szóló 2001. évi LXII. törvény hatálya alatt álló magyar nemzetiségű személy, aki a 2022/2023- as tanév őszi szemeszterében teljes szemeszteres részképzésben vagy részképzős tanulmányúton vesz részt jelen pályázati kiírás 1. számú mellékletében felsorolt magyarországi felsőoktatási intézmény valamelyikében.

Az ösztöndíj mértéke:
a Hunyadi János Részképzős Ösztöndíj havi összege a 80.000,-Ft/fő/hó

A pályázati kiírás tartalmát a Kulturális és Innovációs Minisztérium (a továbbiakban: KIM) az Eötvös Loránd Tudományegyetemmel (a továbbiakban: ELTE) együttműködve dolgozta ki, a pályázatot az ELTE és a Szövetség a Közös Célokért (SZAKC) révkomáromi irodája és a Diákhálózat közreműködésével hirdeti meg.
A pályázati adatlap elektronikus beadásának határideje:
2022. szeptember 18., 23:59 CET
Általános tudnivalók:
• A KIM és az ELTE az ösztöndíjakkal a szülőföldi értelmiség továbbképzését és utánpótlását kívánja támogatni.
• Jelen pályázat alapján a Kedvezménytörvény hatálya alatt álló szlovák állampolgárságú
személyek kizárólag a magyarországi állami vagy egyházi felsőoktatási intézmények magyar állami ösztöndíjjal támogatott, nappali munkarendű alap-, osztatlan és mesterképzésén vehetnek részt Hunyadi János ösztöndíjas részképzésben.
• A KIM az ELTE-vel közösen dolgozta ki a pályázat értékelésének szempontrendszerét, és
azt a pályázati kiírással egyidejűleg nyilvánosságra hozza. Az értékelési pontrendszer a
pályázati kiírás mellékletét képezi.
• A 2022/2023-as tanévben a KIM és az ELTE által közösen meghirdetett Hunyadi János
Részképzős Ösztöndíj pályázatokon együttesen 300 hónapnyi ösztöndíj adományozható.
• A jelen pályázati kiírás körében összesen 30 hónapos keret áll rendelkezésre.
Amennyiben az elbírálás során a megítélt ösztöndíjak nem érik el a 30 hónapnyi tervezett
keret mértékét, akkor a fennmaradó ösztöndíj keret átcsoportosítható a Hunyadi János
Részképzős Ösztöndíj által érintett többi régió kerete javára, illetve a 2022/2023-as tanév
tavaszi szemeszterére.
A pályázati kiírás és a pontrendszer, a befogadó nyilatkozat, illetve minden egyéb fontos információ megtalálható itt.

Közadakozás a szegedi Tompa Mihály domborműre
2022-08-22 - 2022-09-30
A SZRKE Rimaszombati Egyházközségének Presbitériuma örömmel szerzett tudomást a Tompa Mihály Gömöri Kulturális Egyesület azon szándékáról, hogy a Szegedi Nemzeti Emlékcsarnokban, a nemzet nagyjai sorában, Petőfi Sándor és Arany János szobra közötti szabad falfelületen, Tompa Mihály domborművét tervezi elhelyezni.
Az egyházközség úgy döntött, hogy a javaslattal és a megküldött tervezettel egyetértve, saját forrásból 1000 € összeggel szeretne hozzájárulni a dombormű elkészítéséhez, valamint a rimaszombati gyülekezetben is közadakozást hirdetett erre a célra.
Amennyiben szeretne hozzájárulni e nemes ügyhöz, 2022. augusztus 15-től 2022. szeptember 30-ig kétféleképpen is megteheti: adományát elhelyezheti a templomban erre a célra kihelyezett perselybe, vagy befizetheti a lelkészi hivatalban.
A közadakozásból befolyt összeget teljes egészében a megjelölt célra kívánják fordítani.

XXIII. ŐSZIRÓZSA magyarnóta-énekesek országos versenye
2022-08-25 - 2022-09-20
A Csemadok Országos Tanácsa megbízásából a Csemadok Nagykürtösi Területi Választmánya 2022. október 08-09-én rendezi meg a XXIII. ŐSZIRÓZSA magyarnóta-énekesek országos versenyét, ha időközben nem lépnek életbe újabb országos korlátozások. Zenei kíséret: Mezei Zsolt és zenekara – Dunamocs. A versenyen való részvétel feltételei és lebonyolítási rendje nem változik.
A nótaénekesek versenyébe 2022. szeptember 20-ig azok jelentkezését várjuk, akik betöltötték 16. életévüket, felső korhatár nincs. A versenybe 2 magyar nótával – hallgató, csárdás – lehet jelentkezni írásban név, elérhetőség (pontos lakcím, e-mail, telefonszám) valamint a nóták címének és hangnemének feltüntetésével a Csemadok Nagykürtösi Területi Választmányánál:
Oblastný výbor Csemadoku,
991 28 Vinica, Nekyjská 397/27.
e-mail: csemadokntv@gmail.com
Az e-mail tárgyában és a borítékon tüntessék fel, hogy: „ŐSZIRÓZSA” .
Az érdeklődők bővebb tájékoztatást kérhetnek a Csemadok NTV telefonszámán:
0907 85 62 96. A jelentkezőknek részletes információt küldünk.
A jelentkezési lapok letölthetők a Csemadok honlapjáról (www.intezet.sk; www.csemadok-hu.eu) vagy alább, illetve beszerezhetők a Csemadok területi választmányain.
XXIII. ŐSZIRÓZSA – jelentkezési lap

IX. Szeretett világunk
2022-09-05 - 2022-10-12
A fenti címmel kilencedik alkalommal hirdeti meg fotópályázatát MAFOSZ védnökséggel a DaDalia Galeria Fotóköre, a Dr Brusznyai Árpád Művelődési ház és Könyvtár és a Derekegyházért Közhasznú Egyesület.
E nyilvános pályázaton bárki részt vehet, hivatásos és amatőr fotósok foglalkozástól, életkortól, bel- és külföldi lakóhelytől függetlenül, kivételt képeznek a zsűri tagjai.
A pályázaton részt venni legfeljebb 8 db. olyan fotóval lehet melyeket nem díjazták más fotópályázatokon és még nem szerepeltek a DaDalia Galeria által kiírt pályázatok kiállításain.
A pályázó garantálja, hogy a beküldött fotók felett teljes mértékű szerzői és személyiségi jogokkal rendelkezik. Felmerülő kétségek esetén ezt igazolni is képes. Ebből eredő, esetleges vitákban a kiírók és szervezők nem érintettek, felelősséget nem vállalnak, a viták teljes következményeit a pályázó viseli.
A pályázó a fotók beküldésével hozzájárul, hogy csak és kizárólag a pályázat és a kiállítás népszerűsítése érdekében (katalógus, sajtó, TV, plakát, meghívó) a beküldött fotókat a szervezők, térítés nélkül felhasználhatják a szerző nevének feltüntetésével. Továbbá a kiállításra zsűrizett fotók a DaDalia Galeria digitális archívumába kerülnek, ott a MAFOSZ előírásainak megfelelően az esemény leírásával és az alkotók megnevezésével együtt hosszabb ideig megtekinthetők lesznek, valamint a díjazott fotók a Fotó-Hungarikum 2022. MAFOSZ kiadványba beválogatásra kerülhetnek.
A fotók ettől eltérő célokra való felhasználása csak az alkotóval kötendő külön szerződés alapján történhet.
A pályázó tudomásul veszi, hogy a kiírásnak nem megfelelő fotók kizárásra kerülnek és elismeri, hogy a zsűri döntése végleges és nem vitatható.
A virtuális nevezési oldal kitöltésével és elküldésével a pályázó elfogadja a kiírás feltételeit.
Kategóriák:
A kategória: Szabad, kötetlen témájú színes fotó
B kategória: Szabad, kötetlen témájú monokróm fotók.
Nevezés és képfeltöltés
A regisztrációt követően a DaDalia Galeria pályázati oldalán (http://dadaliagaleria.hu/race) a nevezési adatok kitöltése és elküldése után érhető el a feltöltési oldal.
A régebben regisztrált pályázóink felhasználó nevükkel és jelszavukkal léphetnek be a nevezési adatokhoz.
A pályázati oldalakon használati és kitöltési segítség található a kérdőjel ikonoknál.
Feltölthető kategóriánként 4 – 4 fotó. Tehát összességében 8 db. fotó nevezhető.
Az oldalra az eredeti fotó kisméretű nézőképét kérjük feltölteni. A következő paraméterekkel:

a kép hosszabbik oldala maximum 2048 pixel, de 1024 pixelnél kisebb ne legyen.
a fájlok mérete maximum 1,5 MB, formátum JPG és a szintér
Feltöltésnél a fájlnév bármi lehet, mert a rendszer átnevezi a fájlokat.
A fotók címét külön kell megadni és ennek megadásakor a pályázó ne használjon csupa nagybetűt és ügyeljen a magyar helyesírás szabályaira, továbbá a kép címe ne tartalmazza a pályázó nevét, vagy azonosítására alkalmas művésznevét, és ne sorszámozza a fotóit.

Épkézláb magyar címeket kérünk, (!!) mindezt azért, mert a rendszer szoftvere ezt viszi át a kiállítási képcímnek és minden listához (zsűrizés, jegyzőkönyv, kiértesítés, katalógus).

A feltöltési határidő lejárta előtt, a pályázó bármikor beléphet feltöltési oldalára, a regisztrált felhasználónevével és jelszavával és itt törölheti, cserélheti a képeit, a kép címét megváltoztathatja vagy figyelemmel kísérheti nevezésének adatait.

A feltöltési határidő lejárta után pályázati oldalán semmi változtatást nem tud végrehajtani.

A pályázónak rendelkeznie kell az eredeti fotó 4000 px. hosszabbik oldalméretű változatával, mert zsűrizés után a szervezők a pályázaton díjazott, valamint a kiállításra válogatott képek ekkora felbontású változatát bekérik a pályázóktól a kiállítási anyag elkészítéséhez.

A zsűrizés folyamata valós időben online zajlik. Első körben pontozással és válogatással a zsűri a kiállításra elfogadott fotók listáját állítja össze. Ezután az elfogadásra került fotók közül kiválasztja a helyezetteket.
A zsűri tagjai:
Hipságh Gyöngyi EFIAP, A-MAFOSZ/p fotóművész (Sopron)
Koós László EFIAP, E-MAFOSZ/b fotóművész (Miskolc)
Törköly József AFIAP, E-MAFOSZ fotóművész (Szeged)
Díjazás:
A legeredményesebb alkotói díj -a helyezések figyelmen kívül hagyása mellett- a legtöbb elfogadást elért pályázónak: Oklevél kíséretében MAFOSZ plakett. (Holtverseny esetén a zsűri megindokolt döntéssel választ díjazottat!)
A kategória:
A pályázat egyedi éremsorozata. (I. II. és III. helyezés). Oklevél kíséretében.
B kategória:
A pályázat egyedi éremsorozata. (I. II. és III. helyezés). Oklevél kíséretében.
Különdíjak:
3 darab pályázati emlékérem. Oklevél kíséretében.
A DaDalia Galeria Fotóköre, a Derekegyházért Közhasznú Egyesület, és a Dr. Brusznyai Árpád Művelődési Intézmény felajánlásával.
A pályázat nevezési díja
Feltöltés egy kategóriába : 2500 Ft. vagy 7 €.
Feltöltés mindkét kategóriába: 3500 Ft. vagy 10 €
A részvételi díjat átutalással lehet fizetni a DaDalia Galéria Fotóköre 10402836-50526787-88561006 sz. K&H. számlára Vagy Euró fizetés esetén az info@dadaliagaleria.hu PayPal számlára. Közleményben fel kell tüntetni a pályázó teljes nevét és azt, hogy: „IX. Szeretett világunk”. Ennek hiányában az azonosítás és így a nevezés elfogadása nem garantálható.
Információk, regisztrálás, nevezés, fotók feltöltése a DaDalia Galeria pályázati oldalán.
Beküldési határidő: 2022 október 12.
A DaDalia Galeria pályázati oldala 2022.október 12-én 24:00 óráig fogad képfeltöltést.
Zsűrizés : 2022. október 15- 17 között.
A pályázók kiértesítése október 20-tól. E képek alkotóitól ekkor kérik a szervezők a nagy felbontású fájlok feltöltését! A zsűri által díjazott és a kiállításra válogatott fotók jegyzéke a DaDalia Galeria pályázati oldalán megtekinthető október 25-től.
Hivatalos eredményhirdetés, díjátadó, kiállítás megnyitó:
A tervezett időpont: 2022. november 12.Helyszín: a Dr. Brusznyai Árpád Művelődési Ház nagyterme, Derekegyház Köztársaság tér 8.
Információk a DaDalia Galeria [ http:/dadaliagaleria.hu ] oldalon. Érdeklődni a dadalia@vipmail.hu vagy az info@dadaliagaleria.hu mail címen vagy a +36 70 324 4337 telefonszámon.

XXIII. Országos Citeratalálkozó
2022-09-07 - 2022-10-03
A Szlovákiai Magyar Művelődési Intézet Nemeshódos Község Önkormányzatával, a Csemadok helyi alapszervezetével, a Hodosi citerazenekarral karöltve 2022. október 15-én, szombaton megrendezi a XXIII. Országos Citeratalálkozót.
A kezdés időpontjáról és a részletes programról a későbbiekben még mindenkit tájékoztatni fogunk.
A jelentkezés határideje: 2022. október 3.

Elektronikus jelentkezési lap: Kattints!
Kérjük, a jelentkezés határidejét tartsák be, hogy a találkozó szervezési ütemrendjét és programját időben pontosítani tudjuk.
Jelentkezése esetén kérjük, hogy az elektronikus jelentkezési lapon ”A zenekar, szólista rövid jellemzése” rovatot a lehető legaprólékosabban töltse ki, mert nemcsak a konferanszié anyaga lesz, hanem alapja lesz a honlapunkra felkerülő adatbázisnak is.
Bővebb információt Balogh Lászlónál a 0908 701 347 mobilszámon, vagy a 76balogh@gmail.com e-mail címen kaphat.

A Pogány Erzsébet-díj elismerésére várják a jelöléseket
2022-09-10 - 2022-10-10
A Szövetség a Közös Célokért Pogány Erzsébetnek, a társulás néhai igazgatójának és társalapítójának állít emléket a Pogány Erzsébet-díj adományozásával.
A díjra olyan személyeket lehet javasolni, akik legalább tíz éve részt vesznek a civil életben, akik a közösségépítésben és szervezésben példamutató, fáradhatatlan tevékenységet folytatnak vagy folytattak, és munkásságuk a Felvidékhez kapcsolódik.
Háttéremberek kitüntetése ez, mint ahogy Pogány Erzsébet is mindig jó háttérembernek tartotta magát, aki a megfelelő célokért, feladatokért a háttérben tevékenykedett. Mások ügyeit mindig jó szívvel segítette.
A közéletet alakító személyiségének jellemzői voltak a következetesség, a tudatosság, valamint az elkötelezettség. Pogány Erzsébet olyan példakép, aki meggyőződéssel, másokat lelkesítve vallotta, hogy a közösségünkért végzett kemény és kitartó munka lehet eredményes.
Soha ki nem fogyott az ötletekből, javaslatokból, kereste az utat, mit lehetne és kell tenni a felvidéki magyarságért.
Az elismerés második átadására 2022. november 11-én kerül sor.
A Szövetség a Közös Célokért társulás által megalakított 7 tagú kuratórium az idei évben második alkalommal keresi a Pogány Erzsébet-díjra legérdemesebb embert. A kuratórium tagjai: Fekete Irén elnök, Hideghéthy Andrea titkár, valamint Pogány Tibor, Csémi Szilárd, Mézes Rudolf, Bárdos Gyula és Ladányi Lajos.
Jelölést kizárólag az arra szolgáló űrlapon a SZAKC tagszervezetein keresztül lehet megtenni 2022. szeptember 10. és 2022. október 10. között.
Amennyiben magánszemély tesz javaslatot, jelölését a SZAKC legalább egy tagszervezetének is támogatnia kell.
Érdeklődés esetén további információ a pozsony@szakc.sk e-mail címen kérhető. Tagszervezeteink listája a SZAKC honlapján www.szakc.sk is megtalálható.

Felhívás - Gömöri Hagyományok Hete programsorozat
2022-09-13 - 2022-09-20
A Szlovákiai Magyar Pedagógusok Szövetsége Rimaszombati Regionális Pedagógiai Központja a Rimaszombati Területi Választmánnyal közösen 2022. október 4 – 25. között négy helyszínen megszervezi a Gömöri Hagyományok Hete programsorozatot. A programsorozat a Bethlen Gábor Alap támogatása révén valósul meg.
Benevezési határidő: 2022. szeptember 20.
A projekt célja: A hagyomány egy kisebb népcsoport, régió, közösség szokásainak, tudásának, tapasztalatainak, magatartásformáinak összessége, amit generációról generációra örökít át az adott közösség.

A hagyományok, mint egy régió, népcsoport összegzett tudása és annak gyakorlása nagyban támogatja az adott közösség fennmaradását.

A felgyorsult világ globalizációs tendenciája egyre jobban háttérbe szorítja a kisebb közösségek szokásait, hagyományait és új „hagyományt” teremtve (tv, internet, pláza) veszélyeztetik a kisebb közösségek fennmaradását. Hatványozottan érvényes ez a falusi közösségekre, melyek hagyományainak, szokásainak átörökítését a legnagyobb veszély fenyegeti.
Az előzmények: A Sajógömöri Magyar tannyelvű Alapiskola a falusi hagyományok életben tartását tűzte ki céljául, amikor 2009-ben meghirdette a „Falusi hagyományok hete” című rendezvénysorozatát. Az egy hetes rendezvény programjába a gömöri régió lassan feledésbe merülő falusi szokásait hagyományait építette be. Az adott hét minden napján foglalkoztak valamilyen falusi szokással, hagyománnyal, kultúránknak egy kis szeletkéjével. A programsorozatot a népdalverseny zárta le, ahová a környező iskolák tanulói is bejelentkeztek.
Az utóbbi években a népdalversenybe bejelentkezők köre egyre bővült, sőt nevezhetjük már határon átnyúló rendezvénynek is, mert a népdalversenynek ma már vannak anyaországi résztvevői (versenyzői) is.
2015 óta az FHH programsorozat megszólítja a Turóc-, a Sajó-, a Balog-völgy kisiskolái és teljes szervezettségű magyar alapiskolái tanulóit.
2016-ban a Gömöri Hagyományok Hete programsorozat a Gortva-, a Macskás-patak, valamint a Rima mente iskoláiban is helyet kapott, a 2021/22-es iskolai évben a Felsőgömöri Hagyományok Hete programjainak megszervezésével a történelmi Gömör megye magyar iskoláiban talált otthonra a hagyományőrző program.

A cél a helyi értékek, hagyományok felfedeztetése és megőrzése a kisrégió magyar tannyelvű alapiskoláiban.

A megszólítottak köre:
– Kisiskolák: Tajti, Egyházasbást, Ajnácskő, Balogfala, Gortva, Dobóca, Simonyi, Serke, Jánosi, Szútor, Rimaszécs – SAI
– Teljes szervezettségű iskolák: Almágy, Várgede, Feled, Rimaszécs, Gesztete, Rimaszombat
Tevékenységek – célcsoportok – helyszín – időpontok – felelősök:
1. Kézműves foglalkozások alsó tagozatosoknak (minden iskola 3 kisiskolást nevezhet be a foglalkozásokba)
– Helyszín: Gesztetei Alapiskola, Gesztete
– Időpont: 2022. október 4., 9.00 – 13.00 óra, közös ebéd
– Felelős: Sallai Ágnes (sallaine@gmail.com)
– Jelentkezési határidő: 2022. szeptember 20. Sallai Ágnes ímélcímén.
2. Gömöri mesemondó fesztivál alsó tagozatosoknak (és a helyi óvodásoknak) (minden iskola 3 kisiskolást nevezhet be a foglalkozásokba)
– Helyszín: Szombathy Viktor Alapiskola, Feled
– Időpont: 2022. október 11., 9.00 – 13.00 óra, közös ebéd
– Felelős: Kovács Katalin (jesenske@zsszombathyho.sk)
– Jelentkezési határidő: 2022. szeptember 20. az iskola ímélcímén.
3. Gyermekjátékok alsó tagozatosoknak (minden iskola 3 kisiskolást nevezhet be a foglalkozásokba)
– Helyszín: Almágyi Óvoda és Alapiskola, Almágy
– Időpont: 2022. október 18., 9.00 – 13.00 óra, közös ebéd
– Felelős: Agócs Ildikó (zs.gemjablonec@gmail.sk)
– Jelentkezési határidő: 2022. szeptember 20. az iskola ímélcímén.
4. Népdalfesztivál alsó és felső tagozatosoknak (minden iskola 3 tanulót nevezhet a versenybe, illetve egy háromtagú énekcsoportot)
– Helyszín: Rimaszécsi Alapiskola, Rimaszécs
– Időpont: 2022. október 25., 9.00 – 13.00 óra, közös ebéd
– Felelős: Stubendek Dóra (zsrimasec@gmail.com)
– Jelentkezési határidő: 2022. szeptember 20. az iskola ímélcímén.
A programok helyszínére való eljutást minden iskola önerőből oldja meg.
J E L E N T K E Z É S I L A P
Benevezés 2022. szeptember 20-ig.
Iskola (pontos megnevezés, telefonszám, ímélcím)
…………………………………………………………………………………………………
…………………………………………………………………………………………………
Bejelentkezünk a (a tevékenység, esetleg helyszín megnevezése:
…………………………………………………………………………………………………
A tanulók száma, a nevük feltüntetése:
…………………………………………………………………………………………………
…………………………………………………………………………………………………
………………………………………………………………………………………………..
Felkészítő pedagógus (név): …………………………………………………………………..
Az igazgató aláírása: ………………………………………………………………………………………….

Velünk élő hagyományok - Fotókon a Kárpát-medence népszokásai
2022-09-16 - 2022-12-31
A Fiatalok a Nemzetért Alapítvány Velünk élő hagyományok – Fotókon a Kárpát-medence népszokásai címmel fotóversenyt hirdetett. hogy a Kárpát-medence máig élő népszokásait feltérképezzük és minél többekkel megismertessük. Merüljünk el a múltban és mutassuk meg gazdag örökségünket!
A nevezéshez nincs más dolgod, mint fényképezőgéppel vagy telefonnal megörökíteni a hagyományőrzés pillanatát (pl. betlehemezés, kosárkészítés, locsolkodás, májusfaállítás stb.) vagy a régi képeidet elővenni és a jelentkezési űrlapot kitölteni, majd az ott megadott e-mail címre elküldeni a képet. A verseny kiírásánál korábban készített képekkel is lehet nevezni. További részletek: https://bit.ly/3Q9epqH
A versennyel kapcsolatos közleményünket ide kattintva olvashaták el.
Jelentkezési határidő december 31-e.

Társadalmi és erkölcsi dilemmák Az ember tragédiájában
2022-09-16 - 2023-02-28
A Fiatalok a Nemzetért Alapítvány elkötelezett amellett, hogy a generációnkat a sokakra jellemző felszínes gondolkodás helyett az elmélyült, komoly kérdéseket boncolgató elmélkedésre motiváljuk, olyan társadalmi és erkölcsi kérdéseket feszegetve, amik ma is aktuálisak, és akár a saját életünk folyamán is felmerülhetnek. Ennek jegyében Madách Imre születésének 200. évfordulójához közeledve hirdetjük meg a „Társadalmi és erkölcsi dilemmák Az ember tragédiájában” című tanulmányi versenyünket.
Kezdeményezésünk a minden tanévben megszervezett tanulmányi versenyünk idei állomása, amely ezúttal is a Kárpát-medencében élő 9-12. évfolyamos diákoknak szól, és bízunk benne, hogy a tavalyi „Mindszenty bíboros mint példakép” versenyünkhöz hasonlóan most sem csak Magyarországról, hanem a környező országok magyarlakta területeiről is fognak érkezni pályaművek.
A 2022/23-es tanéven átívelő kétfordulós verseny 1-10. helyezettjei összesen 200 ezer Ft összegű pénznyereményben, illetve ezen felül tárgyi nyereményekben fognak részesülni. A versenyhez kapcsolódó információk megtalálhatóak a https://fiatalokanemzetert.hu/madachverseny oldalon.
Beküldési határidő 2023. február 28.

Autómentes nap Dunaszerdahelyen
2022-09-16 09:00 - 15:00 | Fő utca, Dunaszerdahely, Fő utca - Hlavná, Dunaszerdahely, 92901, Szlovákia
Dunaszerdahely városa idén is csatlakozott az EURÓPAIMOBILITÁSIHÉT kampányhoz. A város 2022. szeptember 16-án az Autómentes nap keretében lezárja a város Fő utcáját – amelyen napi szinten több mint 20.000 gépjármű halad át- a Szent István tértől a Duna utcáig, illetve a Kondé püspök utcáig reggel 9.00 órától délután 15.00 óráig. Ebben az időszakban Dunaszerdahely Város Önkormányzata a közterületet a fenntartható közlekedés népszerűsítésének adja át.

Ung-vidéki kulturális hétvége – pénteki program
2022-09-16 10:00 | Több helyszín, Több település, Szlovákia
Szeptember 15-e és 17-e között szervezik meg az Ung-vidéki kulturális hétvégét Nagykaposon és Nagyszemlencen.
A szeptember 16-ai, pénteki program:
10:00 Meséljünk gyermekeinknek! HELYSZÍN: Nagykaposi Magyar Óvoda és Nagykaposi Kiskakas Református Óvoda és Bölcsőde Vers- és mesefelolvasás közéleti személyiségek tolmácsolásában gyermekeknek
14:00 Kiállítás HELYSZÍN: Nagykaposi Magyar Közösségi Ház A bodrogközi és Ung-vidéki óvodások Petőfi Emlékév kapcsán készített alkotásainak bemutatója
20:00 Színház a határon HELYSZÍN: Nagyszelmenci Szabadtéri Színpad Kassa, a szerelem városa (sanzonest) – a Kassai Thália Színház előadása

Kiállítás: Rozsnyó lencsevégen
2022-09-16 16:00 | Bányászati Múzeum Galériája
Szeptember 16-én, pénteken 16.00 órai kezdettel szervezik meg a Rozsnyó lencsevége című kiállítás megnyitóját a rozsnyói Bányászati Múzeum Galériájában.

Tompa Mihály, a lelkész-költő
2022-09-16 17:00 | Csallóközi Könyvtár, Dunaszerdahely, Szlovákia
Szeptember 16-án, pénteken 17.00 órai kezdettel szervezik meg a Tompa Mihály, a lelkész – költő címmel a Felvidéki Alkotók Egyesületének irodalmi délutánját a dunaszerdahelyi Csallóközi Könyvtár olvasótermében.

A helyszínen megtekinthető Hangácsi István képzőművészeti kiállítása is.

Isten Szolgája Esterházy János Zarándoknap: pénteki program
2022-09-16 17:30 | Esterházy János Zarándokközpont
Szeptember 16-a és 17-e között szervezik meg Isten Szolgája Esterházy János Zarándoknapot az alsóbodoki Esterházy János Zarándokközpontban.
A szeptember 16-ai, pénteki program:
17.30 Zarándokszentmise a Szent Kereszt felmagasztalása kápolnában
18.00 Isten szolgája Esterházy János portré-kiállítás megnyitója a nagysátorban
18.30 „Eltörölhetetlen történet” lengyel Esterházy-dokumentumfilm bemutató és beszélgetés a film lengyel alkotóival a konferencia-központban
21.00 Gyertyafényes keresztút, majd imavirrasztás a békéért a kápolnában
https://felvidek.ma/2022/08/unnepi-szentmise-es-lelki-programok-esterhazy-janos-vegso-nyugalomra-helyezesenek-5-evfordulojan/

Vitéz lélek
2022-09-16 18:30 | Akzent Színház, Bécs, Ausztria
Szeptember 16-án, pénteken 18.30 kezdettel szervezik meg Tamási Áron Vitéz lélek – példázat három felvonásban darab bemutatását a bécsi Akzent Színház épületében. A belépés ingyenes.

Vándormozi Bátkában
2022-09-16 19:00

Kassa, a szerelem városa
2022-09-16 20:00 | Kultúrház, Nagyszelmenc, Szlovákia
Szeptember 16-án, pénteken 20.00 órai kezdettel a kassai Thália Színház a nagyszelmenci kultúrházban mutatja be a Kassa, a szerelem városa című sanzon estjét.
Rendező Czajlik József.
